**電子角色扮演遊戲**din6 zi2 gok3 sik1 baan6 jin2 jau4 hei3（英文：**electronic role-playing game**）係種電子遊戲類型，遊戲係玩角色扮演。最定義性嘅特性係有經驗值呢種遊戲機制，玩家控制嘅角色會隨住遊戲進行而升呢。電子角色扮演遊戲通常會有比較強嘅故事性，通常有好多任務要做，令劇情推進。

動作 RPG
------

一隻動作 RPG 會要求玩家親手控制角色，而唔係齋靠用選單俾命令嚟控制角色。
內文：動作角色扮演遊戲
睇埋：魂系遊戲
動作角色扮演遊戲（action RPG）結合動作遊戲同 RPG。即係話隻遊戲會有「玩家角色得到經驗值同變強」嘅機制之餘，同時又好似動作遊戲噉，會有即時制嘅戰鬥，考玩家嘅反應同手眼協調：喺一隻典型嘅動作 RPG 當中，隻遊戲要求玩家親手控制自己嘅角色移動同攻擊（好似動作遊戲噉），而唔似得傳統嘅 RPG 噉，俾玩家齋靠用選單俾命令嚟控制自己嘅角色，不過隻遊戲同傳統嘅 RPG 一樣，戰鬥過後角色會得到經驗值同升呢；同時因為噉，動作 RPG 好多時都冇傳統嘅 RPG 咁睇重角色嘅能力值－例：喺傳統嘅 RPG 嗰度，一個角色有冇成功打中敵人係由佢嘅能力值話事嘅，但喺一隻動作 RPG 裏面，因為角色係由玩家親手控制嘅，所以個角色有冇成功打中敵人取決於玩家嘅技術。

動作 RPG 喺電子遊戲早期經已存在，而且到咗廿一世紀都仲有發展緊：呢種遊戲類型源自 1980 年代，由《屠龍劍系列》（Dragon Slayer）同埋《伊蘇系列》（Ys）等嘅作品帶起。而廿一世紀初出名嘅動作 RPG 就有《最終幻想系列》嘅某啲作品（例如係《最終幻想 XV》）、有射擊成份嘅《質量效應系列》（Mass Effect）同埋《闇龍紀元系列》（Dragon Age）嘅多部作品。

戰術 RPG
------

內文：戰術角色扮演遊戲
戰術角色扮演遊戲（tactical RPG）結合戰略遊戲同 RPG。一雙戰術 RPG 會好似一般嘅戰略遊戲噉，俾玩家指揮部隊進行有計劃嘅行動，可以係即時制又得、回合制都得，同時玩家指揮嘅部隊嘅個體會有好似典型嘅 RPG 角色噉，喺戰鬥過程當中攞到經驗值同升呢，升呢就會增強一個角色嘅能力。戰術 RPG 一般都唔似得傳統嘅 RPG 噉有探索嘅成份：喺（例如）《最終幻想系列》或者《闇龍紀元系列》當中，玩家可以用自己嘅角色探索遊戲入面嘅虛擬世界，但戰術 RPG 就比較睇重戰略，而唔係靠探索嚟吸引玩家，通常每一關都代表故仔入面嘅一段，故仔可能有少量嘅分支，但大體上係單向進行嘅。

戰術 RPG 早喺 1980 年代經已存在，而且就算到咗廿一世紀初，呢個遊戲類型都仲有發展緊：出名嘅戰術 RPG 作品有 Square Enix 嘅《最終幻想戰略版》（Final Fantasy Tactics）同相關系列，仲有係《火焰之紋章系列》（Fire Emblem）同《前線任務系列》（Front Mission）等嘅作品。

日式
--

日式角色扮演遊戲（Japanese RPG，JRPG），又或者叫日式 RPG，泛指出自日本遊戲界嘅 RPG。喺風格上，JRPG 通常具有同西方嘅 RPG 唔同嘅一套特色：相對於西方嘅 RPG，JRPG 比較傾向於單一路線嘅故仔發展（玩家有一條定死咗嘅路徑行，而唔係用開放世界）、會運用日本動畫嘅美術設計風格、以及係唔興用西方 RPG 用開嗰種奇幻美學。

馴怪獸遊戲
-----

內文：馴怪獸遊戲
馴怪獸遊戲（monster tamer），又或者叫**怪獸育成遊戲**，泛指有一大柞怪獸俾玩家捉嘅遊戲，通常屬 RPG，喺 1990 年代尾興起：喺一隻馴怪獸遊戲裏面，玩家角色通常唔會參與戰鬥；但隻遊戲世界入面有若干種怪獸存在，啲怪獸曉戰鬥，唔同種嘅怪獸喺能力值等嘅特性上有差異，而且能夠通過戰鬥得到經驗值同升呢（好似一般嘅 RPG 噉）；於是玩家角色要做嘅嘢，就係用某啲方法收服啲怪獸，將自己養嘅怪獸訓練同升呢，建立成一隊由怪獸組成嘅隊伍，再同人工智能或者第啲玩家對戰。

例如一般俾人認為係馴怪獸遊戲元祖嘅《寵物小精靈》（Pokémon）噉。《寵物小精靈》入面嘅世界有好多品種嘅寵物小精靈（包括好出名嘅比卡超），唔同品種喺能力值同特殊能力等嘅特性上都有差異，玩家扮演一位**精靈訓練員**（Pokémon trainer），能夠用精靈球呢種架生收服住喺野外嘅寵物小精靈，而玩家要做嘅嘢就係收服自己想要嘅寵物小精靈，再組成自己嘅隊伍，並且同人工智能或者第啲玩家對戰。除咗《寵物小精靈》之外，出名嘅馴怪獸遊戲仲有《數碼暴龍系列》（Digimon）相關嘅遊戲、《勇者鬥惡龍怪獸系列》（Dragon Quest Monsters）同埋《妖怪手錶系列》（Yo-kai Watch）呀噉。

MMORPG
------

內文：大型多人網上角色扮演遊戲
大型多人網上角色扮演遊戲（massively multiplayer online role-playing game，MMORPG）結合咗大型多人網上遊戲同埋角色扮演遊戲。一隻典型嘅 MMORPG 玩法如下：喺遊戲開始嗰陣，玩家要創造自己控制嘅角色，決定自己個角色嘅外形、種族以至職業等嘅特性，並且喺一個（好多時用奇幻美學嘅）虛擬世界入面冒險同做任務，而個角色會喺冒險嘅過程當中得到經驗值同升呢（同一般嘅 RPG 類似）。廿一世紀初 MMORPG 最出名嘅作品係《魔獸世界》（World of Warcraft）。

MMORPG 最大嘅特徵在於虛擬世界：响一隻典型嘅 MMORPG 當中，玩家可以透過控制自己嘅角色同第啲玩家嘅角色互動，而玩家嘅數量好多時閒閒地都數以萬計，令到遊戲世界好似真係有一大柞有智能嘅人噉樣；好多 MMORPG 仲會模擬埋現實社會嘅制度，例如係容許玩家之間交易遊戲入面嘅物品（武器同虛擬錢等等），形成虛擬經濟（virtual economy）；除此之外，個遊戲世界通常仲會係一個持續世界（persistent world）－噉講意思即係話，隻遊戲嘅營運者會用主機伺服器一路行住隻遊戲嘅虛擬世界，所以原則上就算冇玩家喺入面，個遊戲程式都會係噉行落去，似十足一個真嘅世界噉。遊戲界認為，MMORPG 其中一個最大嘅賣點在於能夠令玩家感覺自己好似穿梭咗去另一個世界，體驗緊角色嘅人生噉。

睇埋
--

* 經驗值，RPG 呢種遊戲嘅定義性特徵。
* 奇幻，RPG 成日用嘅美學。
* 檯上 RPG

攷
-

1. 1 2  Musgrave, Shaun (July 13, 2017). "RPG Reload Glossary: The Origins of Action-RPGs". TouchArcade.
2. ↑  7 great tactical RPGs that every developer should study. *Gamasutra*.
3. ↑  "Playing Roles: On Tactical-RPGs". *TechRaptor*.
4. ↑  Barton, Matt (2008). *Dungeons & Desktops: The History of Computer Role-Playing Games*. A K Peters, Ltd. p. 12.
5. ↑  What makes a great JRPG? 互聯網檔案館嘅歸檔，歸檔日期2020年1月14號，.. *RedBull*.
6. 1 2  Monster Crown Takes the Monster Taming Genre Down a Darker Road. *IGN Southeast Asia*.
7. 1 2  10 Monster Taming Games To Play If You Love Pokemon. *TheGamer*.
8. 1 2  Jøn, A. Asbjørn (2010). "The Development of MMORPG Culture and The Guild". *Australian Folklore: A Yearly Journal of Folklore Studies*. 25: 97–112.
9. ↑  de Souza e Silva, Adriana; Sutko, Daniel M. (2009). *Digital Cityscapes: merging digital and urban playspaces*. New York: Peter Lang Publishing, Inc.

| * 睇
* 傾
* 改
電子遊戲類型 |
| --- |
| 可以睇吓電子遊戲類型一覽 |
| 動作遊戲 | 

|  |  |
| --- | --- |
| 平台遊戲 | 橫向捲軸 · Run-and-gun · 電影式 · Collect-athon · 係噉跑 · 解謎平台 · 吉祥物 · 平台格鬥 |
| 射擊遊戲 | 第一身同第三身 · 光槍射擊 · 清版射擊 · 競技場射擊 · 戰術射擊 · 英雄射擊 |
| 格鬥遊戲（清版動作遊戲 · 斬殺遊戲） · 潛行遊戲 · 生存遊戲（恐怖生存遊戲 · 大逃殺遊戲） · 節奏遊戲 |

 |  |
| 戰略遊戲 | 即時同回合制 · 塔防遊戲 · 4X · 炮術遊戲 · 大戰略遊戲 · MOBA · DTCG · 自走棋 |
| 冒險遊戲 | 互動式小說（視覺小說） · MUD · 互動式電影 · 點擊冒險（密室逃脱） · 動作冒險（銀河城遊戲） |
| RPG | Roguelike 同 Roguelite · 動作 RPG（魂系） · 戰術 RPG · 日式 RPG · 馴怪獸遊戲 · MMORPG |
| 模擬遊戲 | 

|  |  |
| --- | --- |
| 交通工具 | 競速（高卡車） · 飛行模擬器（空戰 · 業餘 · 太空航行） · 火車模擬器 · 交通工具戰鬥 |
| 生命模擬 | 生物學模擬 · 電子寵物 · 社會模擬遊戲 · 上帝遊戲 |
| 戀愛模擬 | 美少女遊戲 · 乙女遊戲 · 耽美遊戲 · 百合遊戲 |
| 體育遊戲 · 建造經營模擬（政治模擬 · 商業模擬 · 城市建造） |

 |
| 拉雜類型 | 沙盒遊戲同開放世界 · 解謎 · 迷宮 · Party · 恐怖 · 廣告 · 健身 · 編程 · 社交推斷 · 影相 · 放置 · 抽卡 · 打字 |
| 拉雜相關 | 遊戲度 · 遊戲機制 · AAA · 認真遊戲 · 教育遊戲 · 電子遊戲製作同電子遊戲設計 · 電子遊戲詞彙表 |
| 電子遊戲類型類 |


| * 睇
* 傾
* 改
角色扮演遊戲（RPG） |
| --- |
|  | **主要種類**
* 檯上 RPG
* 真人 RPG
* 電子 RPG（MMORPG）
* 網上文字 RPG
 |  |
| **重要概念**
* 創建角色
* 經驗值同能力值
* 玩家角色同 NPC
* 冒險同 campaign（Setting）

* GM
* RPG 系統
* RPG 理論（GNS 理論）
* RPG 詞彙
* RPG 史
 |
| **拉雜相關**
* 檯上遊戲
* 推想型故仔（奇幻同科幻）
* 世界創建
* 遊戲設計同遊戲研究

* 英維嘅 RPG 一覽同 RPG 設計師一覽
* 電子遊戲詞彙
* 電子遊戲類型一覽
* 收藏
 |
|  維基同享中有關角色扮演遊戲嘅資源類 |

| * 睇
* 傾
* 改
視像遊戲同電子遊戲 |
| --- |
| 電子遊戲業 · 遊戲開發者 · 電子遊戲文化 · 電子遊戲史 · 電子遊戲詞彙表 |
| 遊戲分類 | 

|  |
| --- |
| 單機同網上（雲端）遊戲 · 單人、多人同大型多人遊戲 · 懷舊遊戲 |
| 按平台分 | 遊戲機遊戲（家用機遊戲 · 手提遊戲） · 電腦遊戲 · 手機遊戲 · 跨平台 · VR 遊戲 |
| 按玩法分 | 動作遊戲 · 戰略遊戲 · RPG · 冒險遊戲 · 模擬遊戲 · 電子遊戲類型一覽 |

 |  |
| 涉及工作 | 

|  |  |
| --- | --- |
| 製作工序 | 遊戲設計（電子遊戲設計） · 遊戲編程 · 遊戲美工（圖像設計 · 聲設計 · 遊戲故仔） · 遊戲測試 |
| 遊戲管理 | 遊戲發行 · 權利管理 · 提早得到 · 搵錢方法（微交易） · 遊戲分級 · 遊戲分析 · 本地化 · 獨立遊戲 |
| 拉雜工作 | 更新（資料片 · DLC · 修補） · 平衡 · 遊戲機戰爭 · 資產翻轉 · 攻略本 · 網遊結束營運 · 吉祥物 |

 |
| 相關科技概念 | 

|  |  |  |  |  |  |  |
| --- | --- | --- | --- | --- | --- | --- |
| 遊戲程式 | 

|  |
| --- |
| 遊戲迴圈 · 隨機數生成 · Glitch · GAME OVER · 死畫面 · 對局配對 · 程序生成 · 動態難度調控 |
| 遊戲物理 | 碰撞探測 · 命中框 · Hitscan · 隱形牆 · 可破壞環境 · 物件生成 · 布公仔物理 |
| 人工智能 | 搵路（A\*） · 有限狀態機 · 行為樹 · 自動計劃 · 快思邏輯 · 導航網格 · 人群模擬 |

 |
| 遊戲機 | 家用遊戲機 · 手提遊戲機 · 街機 · 控制器（手掣 · 十字掣 · 搖桿同類比搖杆 · 光槍 · 動作控制器） |
| 圖像科技 | 電腦圖像（彩現） · 電腦動畫 · 全動態影像 · 分割畫面 · 幀率 · 電子遊戲視野 |
| 音樂科技 | 電腦音樂 · 主題曲 · 背景音樂 · 原聲音樂 · 動態音樂 |
| 遊戲引擎 | 聲引擎 · 彩現引擎 · 物理引擎 · 手稿語言 |
| 拉雜科技 | 伺服器 · 劇情畫面 · Ping · 虛擬實境同擴張實境 · 遊戲機模擬器 · 關卡編輯器 · 玩家體驗模擬 |

 |
| 玩家 | 

|  |  |
| --- | --- |
| 玩家行為 | 手眼協調 · 投入感、遙存同遙存感 · 每分鐘操作數 · 磨經驗 · 打錢 · 破壞者 · 網婚 |
| 競爭行為 | 電子競技（職業玩家） · 元遊戲 · 出茅招（機械人 · 外掛） · Theorycraft · Clutch · TrueSkill |
| 重玩價值 · 競速破關 · 遊戲模組 · 假新仔 · 遊戲禮儀 · Fangame · 巴圖玩家分類法 |

 |
| 拉雜相關 | 電腦科學 · 軟件工程 · 軟件授權 · 終端使用者授權協定 · 人機互動 · AI 同瓣瓣掂玩遊戲 · 遊戲研究 · 元宇宙 |
| 視像遊戲類 |